Cadita del Imperio Roman de Occidente

Le cadita del Imperio Roman de Occidente, anque appellate le cadita del Imperio Roman o le cadita de Roma, esseva le perdita de controlo politic central in le Imperio roman de occidente, un processo in le qual le Imperio faliava a imponer su regula, e su vaste territorio esseva dividite inter plure entitates politic successor. Le Imperio Roman perdeva le fortias que le permitteva exercer controlo effective sur su provincias occidental; historiographos moderne postula factores includente le effectivitate e le numeros del armea, le sanitate e numeros del population roman, le fortia del economia, le competentia del imperatores, le luctas interne pro le poter, le cambios religiose del periodo, e le efficientia del administration civil. Pression crescente de populos invasor foras del cultura roman anque contribueva multo al colapso. Cambios climatic e maladias tanto endemic como epidemic moveva multe de iste factores immediate. Le rationes pro le colapso es subjectos major del historiographia del mundo antique e illos informa multo del discurso moderne sur le falia del stato.e.g. Why Nations Fail. Acemoglu D and Robinson JA. Profile Books (Random House Inc.) 2012. . pp. 166–175

In 376, un grande migration de gothos e altere populos non-roman, fugiente del hunnos, entrava in le Imperio. Le fortias roman non esseva capace de exterminar, expeller o subjugar los (como esseva lor practica normal). In 395, post vincer duo destructive guerras civil, Theodosio I moriva. Ille lassava un armea de campo in colapso, e le Imperio se divideva inter le ministros belligerante de su duo filios incapace. Le gothos e altere non-romanos deveniva un fortia que poteva peter ambe partes del Imperio. Altere gruppos barbaric transversava le Rheno e altere frontieras. Le fortias armate del Imperio de Occidente deveniva pauc e ineffective, e malgrado breve recuperationes sub duces habile, le controlo central nunquam esseva consolidate effectivemente de novo.

Per 476, le position de imperator roman de occidente exerceva un poter militar, politic o financiari negligibile, e non habeva alcun controlo effective sur le dominios de occidente dispersate que ancora poteva esser describite como roman. Regnos barbaric habeva establite lor proprie poter in multo del area del Imperio de Occidente. In 476, le rege barbaric germanic Odoacre deponeva le ultime imperator del Imperio Roman de Occidente in Italia, Romulo Augustulo, e le Senato inviava le insignias imperial al imperator roman de oriente Zenon.

Ben que su legitimitate durava pro seculos de plus e su influentia cultural remane hodie, le Imperio de Occidente nunquam habeva le fortia pro resurger. Le Imperio roman de oriente, o byzantin, superviveva e remaneva pro seculos un poter effective del Mediterraneo oriental, ben que illo diminueva in fortia. Ben que le perdita de unitate politic e controlo militar es universalmente recognoscite, le cadita de Roma non es le sol concepto unificator pro iste eventos; le periodo describite como antiquitate tarde accentua le continuitates cultural a traverso de e ultra le colapso politic.

 Bibliographia 



Categoria:Roma antique